als_Latn dik_Latn tur_Latn
Rosela Gjylbegu është një këngëtare shumë e njohur. Rosela eshte diplomuar në vitin 2005 për gjuhë angleze në Shkollën e Mesme Pedagogjike "Gjuhët e Huaja" në Shkodër dhe ka përfunduar studimet e larta për psikologji në Fakultetin e Shkencave Sociale pranë Universitetit të Tiranës prej kur edhe jeton në Tiranë. Punon në administratën shtetërore dhe studion për master në fushën e të drejtave gjinore.
Që në fëmijëri ka marrë pjesë në aktivitete të ndryshme shkollore, duke vijuar me pjesëmarrjen e saj ne festivalet e fëmijëve në Shkodër si koriste, e më pas si soliste në vitin 1999, duke u vlerësuar kështu me çmimin e dytë, në një trio të kompozuar nga Jetmir Barbullushi me titull “Të Europës jemi ne”. Gjatë kësaj periudhe është aktivizuar në aktivitete të ndryshme të qytetit të Shkodrës dhe aktivitete shkollore.
Në vitin 2003 Roselës i jepet një mundësi e mirë për të shfaqur talentin e saj: pjesëmarrja në "Krasta Show" ose "Ethet e së premtes mbrëma", spektakël që në një mënyrë i ndryshoi jetën dhe i dha mundësi të madhe për të treguar vlerat dhe talentin vokal. Vlerësohet e treta në këtë spektakël dhe menjëherë bëhet e njohur duke fituar kështu simpatinë e publikut.
FESTIVALET
Menjëherë pas “Etheve”, Rosela shfaqet në “Festivalin 42-të të Këngës në RTSH” në dhjetor të 2003-tës me këngën “Hirushja” (me tekst të Pandi Laços, orkestrim të Shpëtim Saraçit dhe kompozuar nga Endri Sina) dhe vlerësohet me çmim të tretë. Më pas merr pjesë në festivalin evropian “Eurovision” si vokaliste në prapavi (bek-vokal) bashkë me “etheistët” e tjerë, kur Shqipëria debutoi me Anjeza Shahinin.
Në dhjetor të 2004-tës merr pjesë në “Festivalin 43-të të Këngës në RTSH” në duet me Arbër Arapin me këngën “Pëshpëritje zemrash”, e kompozuar nga Shpëtim Saraçi dhe tepër e pëlqyer nga publiku shqiptar. Ndërkohë merr pjesë në koncerte e aktivitete të rëndësishme në gjithë Shqipërinë; merr pjesë në mjuziklin “Notre Dame de Paris” ku bashkëpunon me emra shumë të njohur të muzikës shqiptare.
Në dhjetor të 2006-s merr pjesë në “Festivalin e 45-të të Këngës në RTSH” ku vlerësohet me çmimin e dytë, me këngën e Pirro Çakos “Pa ty, pa mua” me tekst të Agron Tufës dhe orkestrim të Shpëtim Saraçit.
Në dhjetor të 2007-s merr pjesë në “Festivalin e 46-të të Këngës në RTSH” me këngën “Po lind një yll” me tekst të Jorgo Papingjit dhe kompozim të Sokol Marsit ku renditet e trembëdhjeta. Po në 2007 merr pjesë edhe në “Kënga Magjike” me këngën “Për ne të dy” (me tekst the orkestrim po nga Sokol Marsi).
Në festivalin “Kënga Magjike” të vitit 2008 merr pjesë me këngën “Tjetra” (teksti Pandi Laço, kompozimi Darko Dimitrov) dhe fiton “Çmimin Çesk Zadeja”.
Me duetin e saj me Eliza Hoxhën me titull “Rruga e zemrës” (me tekst të Eliza Hoxhës dhe kompozim të Darko Dimitrovit), Rosela fiton çmimin e parë në edicionin e vitit 2009 të festivalit “Kënga Magjike”. Në janar 2010 dy këngëtaret xhiruan videoklipin e kësaj kënge në Prishtinë. Bashkëpunimi i Roselës me Elizën vazhdon edhe me këngën “Një tjetër jetë” (muzika nga Pirro Çako, teksti nga Ardit Gjebrea dhe orkestrimi nga Adrian Hila) të cilën ato së bashku me Pirro Çakon e interpretojnë në “Festivalin e 48-të të këngës në RTSH”, në dhjetor 2009. Videoklipi i kësaj kënge, i pari për Roselën, pati premierën më 24 maj 2010 në “SuperSonic TV”.
Në gjysmën e dytë të vitit 2010, Rosela ftohet të marrë pjesë në spektaklin dymbëdhjetë-javor “Këngët Popullore të Shekullit” në TV Klan, një vazhdim i formatit “Këngët e Shekullit”, që fillon më 16 tetor 2010. Si pjesëmarrësja më e re, Rosela përfshihet në këtë projekt përkrah Merita Halilit, Ramadan Krasniqit, Frederik Ndocit, Stefi e Endri Priftit, Eranda Libohovës, Irini Qirjakos, Selami Kolonjës, Mayas dhe Bujar Qamilit. Për shkak të angazhimeve në këtë spektakël ajo nuk do të marrë pjesë në festivalet e këngës.
Ne vitin 2012, merr pjese per here te peste ne Festivalin e RTSH, me ambicien per te prekur Eurovizionin. Nuk eshte se nuk e ka prekur ta pakten skenen e Eurovizionit, pasi ne vitin 2004 ne Stamboll te Turqise, ishte ne "backvocal" dhe ka shoqeruar Anjeza Shahinin ne debutimin e Shqiperise ne Eurovizion. Kete vit ne festival, ajo u paraqit me nje balade me titull "Deshire", te punuar nga Endrit Shani dhe me tekst te Endrit Mumajesit.
I rikthehet festivaleve ne vitin 2014 me hite. Nje pjesemarrje e suksesshme ne festivalin e ri "Kenga Ime" ne TV Klan, ku krahas kenges "Djali I Kumbarës", Rosela prezantoi hitin ne bashkepunim me Stresin "Tash S'po Du". Kenga u pelqye shume dhe fitoi çmimin e publikut. Por viti 2014 kishte edhe nje surprize te madhe. Rosela u paraqit ne Kenga Magjike 2014 me nje super balade te firmosur nga Adi Hila me titull "Rri Me Mua". Kenga ishte nje nga pretendentet per te fituar kete kompeticion, por u rendit ne vendin e trete dhe fitoi çmimin "Balada me e mire".
DISKOGRAFIA DHE REPERTORI
Rosela ende nuk ka publikuar ndonjë album. Ajo ka deklaroi per teksteshqip.com "Tashmë çdo gjë gjehet online dhe u ka humbur vlera cd-ve në shitje, por po mendoj të bëj një përmbledhje me këngët e mia për gjithë ato që kanë dëshirë ti kenë". Perveç kengeve ne shqip qe renditen ne kete faqe, Rosela ka kenduar edhe ne gjuhe te tjera te cilat po i rendisim me poshte:
Në italisht:
– “Ancora”
– “Cuore matto”
– “Donna con te”
– “E ritorno da te”
– “La solitudine”
– “Lo sai”
– “Non riesco a farti innamorare”
– “Tra te e il mare”
Në anglisht, etj.:
– “Another Dream, Another Day”
– “And This Love”
– “Aserejé”
– “It's Ranning Man”
– “One More Time”
– “Say No”
– “Tell Him” (duet me Vikena Kamenicën) (2003)
– “Without You”
Dafina Zeqiri
Enca
Dhurata Dora
Era Istrefi
Tuna
Nora Istrefi
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ita_Latn ita_Latn ita_Latn lij_Latn ita_Latn vie_Latn ita_Latn ita_Latn als_Latn eng_Latn eng_Latn twi_Latn eng_Latn eng_Latn pag_Latn eng_Latn eng_Latn plt_Latn oci_Latn als_Latn lug_Latn war_Latn srd_Latn